DONATELLO  (Florencia,  1386-1466) 

DONATELLO,  é  o  maior  escultor  do  século  XV  e  un  dos  maiores 
innovadores  de  todos  os  tempos.  Foi  o  primeiro  en  realizar  unha  escultura  en 
bronce  a  tamaño  natural,  sen  enmarque  arquitectónico,  dende  a  Antigüidade. 
As  dúas  obras  a  estudar  serán  fitos  históricos,  o  adolescente  heroe  bíblico 
David  e  a  primeira  escultura  ecuestre  en  bronce  ao  condottiero  Gattamelata, 
retrato  dun  individuo  ao  xeito  clásico  pero  coas  connotacións  modernas  de 
non  ser  nin  príncipe  nin  para  un  espazo  relixioso. 

Naceu  en  Florencia  en  1386  e  morreu  na  súa  cidade  natal,  aos  oitenta 
anos  non  cesando  a  súa  actividade  ata  a  súa  morte  en  1466.  Viaxou  e 
traballou  polo  norte  e  centro  de  Italia,  impregnándose  en  Roma  do  espírito  da 
Antigüidade,  unha  viaxe  que  fixo  con  Brunelleschi  para  coñecer  as  ruínas 
romanas. 

A  súa  vida  ten  tres  etapas  definidas.  A  pñmeira  en  Florencia  onde 
pasou  a  súa  xuventude  e  madureza  de  1386-1443,  na  que  cabería  situar  o 
encargo  do  DAVID  en  bronce.  Unha  segunda  etapa  de  dez  anos,  1443-53,  en 
Padua  onde  realizará  a  escultura  ecuestre  de  GATTAMELATA;  e  unha  terceira 
etapa  dende  1453,  ano  de  terremotos  e  tempestades  e  asaltos  ao  Papa  que 
culminaron  coa  caída  de  Constantinopla  en  poder  dos  turcos  e  que 
posiblemente  influísen  en  Donatello,  ata  1466  que  quedaría  definitivamente 
en  Florencia. 

O  seu  obxectivo  principal  vai  ser  atopar  a  escultura  de  vulto  redondo. 

É  o  primeiro  mestre  do  Renacemento  a  quen  se  deben  solucións 
normativas  nas  máis  diversas  técnicas:  pedra,  o  mármore,  fundición,  madeira, 
terracota,  distinguíndose  pola  precisión  na  execución  nos  devanditos 
materiais. 

Nos  relevos  buscará  a  profundidade  usando  o  schiacciato  (diminución 
dos  volumes  das  formas  en  diversos  planos) 

Adquire  a  técnica  do  mármore  no  Taller  da  Catedral.  Donatello  logrou  unha 
profunda  captación  psicolóxica  e  dramática  da  personalidade  humana  que 
culmina  no  profeta  Habacuc  (o  Zuccone-  calvo-)  de  grande  expresividade. 

Donatello  pasou  dúas  tempadas  no  estudio  de  Ghiberti  onde  aprendeu  a 
traballar  o  bronce.  A  Florencia  del  Quatttocentro  presentábaselle  ao  novo 
Donatello  en  pleno  traballo  de  finalización  das  grandes  obras  inconclusas  do 
século  XIV  á  Catedral  faltábanlle  a  cúpula  e  a  fachada,  o  baptisterio  exhibía 
soamente  unha  das  tres  portas  de  bronce  (proxectadas)  e  Orsanmichele  -o 
oratorio  dos  gremios  os  patróns  dos  cales  debían  ser  representados  nos 
tabernáculos  do  exterior-  esperaba  aínda  a  súa  decoración  estatuaria.  Estes 
encargos  foron  adxudicados  polos  burgueses,  as  comisións  dos  cales 
decidían  sobre  o  concurso  e  vixiaban  a  realización,  polo  cal  se  unía  a  estas 
obras  de  arte  o  particular  orgullo  florentino.  Ao  mesmo  tempo,  os  Médici 
facían  algúns  importantes  encargos  privados  para  o  seu  Pazo  urbano  e  as 
súas  vilas. 

A  escultura  do  David  é  un  encargo  de  Cosme  de  Médici,  seguramente 
tería  un  destino  público  cunha  finalidade  conmemorativa  e  simbólica:  o  triunfo 
da  intelixencia  dos  Médici.  O  encargo  inclúe  outra  obra  tamén  exenta  e  de 
bronce:  Judit  e  Holofernes. 

DAVID,  1440. 

Cando  en  1440  empezou  a  traballar  no  encargo  do  David  pensou  na 
recuperación  dunha  estatua  exenta  de  bronce  herdeira  da  arte  clásica.  Aobra 
do  "David"  é  de  bronce  de  159  cm.  de  altura.  Está  totalmente  liberada  do 
marco  arquitectónico  e  amosa  a  David  como  un  heroe,  non  como  un  rei  que 
era  o  habitual  na  Idade  Media  (por  exemplo,  na  portada  de  Praterías). 

Goliat  era  un  xigante  filisteo  que  desafiou  aos  israelitas  nunha  loita,  estes 
enviaron  a  un  pastor,  David,  que  o  venceu  cun  tirafondo  ou  tiracoios  ao 
lanzarlle  unha  pedra  e  despois  cortarlle  a  cabeza.  Non  é  só  amosar  un 
relato  da  Biblia,  ten  un  carácter  político:  Florencia  se  identifica  co  símbolo  de 
David,  tamén  ten  que  loitar  con  inimigos  máis  grandes  como  Milán  (o  helmo 
de  Goliat  con  visor  e  ás  refírese  aos  duques  de  Milán).  Amósase  pensativo, 
ensimesmado,  satisfeito  pero  sen  manifestalo  de  xeito  evidente;  sorprendido, 
ao  mesmo  tempo,  pola  súa  vitoria. 

A  perna  dereita  soporta  o  peso  do  corpo,  a  outra  descansa  sobre  a  cabeza 
de  Goliat;  o  ángulo  que  forma  a  perna  é  contrarrestado  polo  brazo  esquerdo 
sobre  a  cadeira.  O  cóbado  esquerdo  e  a  perna  esquerda  atrásanse  mentres 
cas  extremidades  restantes  se  adiantan. 

A  verticalidade  ráchase  coa  cabeza  suavemente  inclinada,  co 
contraposto  e  co  pé  esquerdo  máis  elevado.  A  nudez  realza  a  inclinación  da 
cadeira,  dálle  movemento  e  recrea  a  curva  praxiteliana.  A  diagonal  da  espada, 
demasiado  grande  e  pesada  para  un  adolescente  como  o  representado, 
acentúa  a  inestabilidade  dentro  do  carácter  estático  da  obra. 

A  cabeza  amosa  a  minuciosidade  técnica  de  Donatello.  Contrasta  a 
sobriedade  da  obra  coas  sandalias  decoradas  e  o  sombreiro  típico  da 
Toscana,  un  anacronismo  que  non  debe  sorprender  pois  era  habitual  na 
pintura,  por  exemplo  na  representación  de  escenas  bíblicas  ou  evanxélicas, 
vestir  aos  personaxes  á  moda  florentina  do  Quattrocento. 

Ten  un  toque  de  delicadeza  e  naturalidade,  acentuado  polo  difuminado  no 
tratamento  do  corpo,  por  ter  un  escaso  desenvolvemento  muscular  e  por  unha 
luz  que  esvara  polo  seu  corpo.  Formas  suaves  centradas  en  pectorais  e 
abdominais  e  luz  que  deixa  unhas  leves  sombras  nos  músculos  do  torso  e  no 
rostro  fan  que  resalte  unha  anatomía  infantil  que  se  corresponde  a  un 
adolescente  e  que  se  contrapón  á  coraxe  e  valentía  que  representan  a 
espada  e  a  pedra.  RECUPERA  O  ESTUDO  DO  CORPO  HUMANO  E  O 
ESPIDO,  relegado  na  Idade  Media. 

Non  consegue  de  todo  o  vulto  redondo,  de  cintura  para  abaixo  si, 
planos  diversos;  de  cintura  para  arriba,  visión  frontal  predominante,  con 
brazos  algo  forzados  para  isto. 

É  unha  obra  plenamente  clásica  polo  uso  do  nu,  polas  proporcións,  o 
contraposto,  o  uso  do  bronce  ou  a  idealizada  beleza,  bótase  en  falta  a  forza 
interior  que  teñen  outras  obras  súas.  A  inspiración  está  en  Praxíteles  e  as 
representacións  de  Antínoo  (amante  do  emperador  romano  Adriano).  O  tema 
retomarase  no  futuro:  Verrocchio,  Miguel  Anxo,  este  último  optará  pola 
representación  do  momento  xusto  anterior  á  acción,  e  Bernini,  xa  no  Barroco, 
que  capta  o  instante  mesmo  da  acción. 

GATTAMELATA  (1443-1453).  PADUA  (ITALIA) 

Erasmo  de  Narni,  alcumado  GATTAMELATA  (1370-1443)  foi  capitan- 
condottiero  xeral  da  República  de  Venecia.  Este  caudillo,  que  gozaba  dunha 
gran  popularidade,  morreu  en  Padua  durante  un  ataque,  decidíndose  erixirlle 
alí  un  monumento  concibido  ao  gusto  clásico. 

Donatello  realizara  co  David  a  primeira  escultura  de  bronce  a  tamaño 
natural  dende  a  Antigüidade,  e  con  Gattamelata  volverá  repetir  o  reto,  esta 
vez  cunha  escultura  ecuestre,  de  tradición  clásica. 

Aínda  que  no  século  XIV  na  Italia  del  Norte  se  realizaran  esculturas 
ecuestres,  estas  eran  en  pedra  ou  mármore,  coa  limitación  que  estes 
materiais  tiñan  polo  bloque  co  que  se  traballaba. 

Os  seus  coetáneos  valoraron  este  monumento  como  unha  obra  que 
compite  cos  exemplos  da  Antigüidade  (Vasari)  no  que  se  reflicten  todas  as 
características  da  virtude  romana,  e  da  grandeza  moral  do  primeiro 
renacemento. 

A  escultura  realizouse  grazas  á  iniciativa  do  Senado  veneciano  aínda 
que  fose  custeado  pola  súa  viúva  e  o  seu  fillo  Gian  Antonio,  como  consta  en 
documentos  de  pagamento. 

A  morte  de  Gattamelata  animou  aos  círculos  humanistas  de  Padua  e 
Venecia  e  ao  mesmo  Donatello  a  realizar  un  equivalente  contemporáneo  dos 
monumentos  ecuestres  da  Antigüidade  (Janson). 

Sábese  que  en  1443  Donatello  se  atopa  en  Padua  despois  de  levantar  o 
seu  taller  de  Florencia,  no  convencemento  de  que  alí  podería  realizar  unha 
grande  obra,  que  non  lle  sería  posible  realizar  na  súa  cidade,  como  así 
finalmente  sucedeu  porque  ademais  de  Gattamelata  realizou  extraordinarias 
esculturas  exentas  e  relevos  para  o  altar  maior  da  Basílica  de  Santo  Antonio. 
Despois  de  dez  anos  traballando  en  Padua,  como  xa  sabemos,  volveu  a 
Florencia  estando  en  activo  ata  a  súa  morte  aos  oitenta  anos  en  1466. 

A  escultura  é  en  bronce,  recupera  a  idea  de  monumento  público  perdida 
na  Idade  Media.  A  inspiración  está  na  estatua  ecuestre  de  Marco  Aurelio  pero 
está  lonxe  de  dominar  o  vulto  redondo,  de  ser  plenamente  exenta,  privilexia 
determinados  puntos  de  vista.  Pouco  dinamismo  e  falta  de  simbiose  entre  as 
figuras.  O  modelo  da  estatua  de  Marco  Aurelio  xa  se  retomara  na  Italia  do 
Trecento  e  tamén  en  obras  pictóricas  (Uccello  ou  Simone  Martini) 

O  importante  de  Donatello  é  que  marca  o  camiño  a  desenvolver  na 
segunda  metade  do  século  XV.  Tiña  un  carácter  funerario,  así  no  pedestal 
coloca  as  portas  do  Hades. 

Gattamelata  ten  a  prestancia  do  guerreiro  sereno,  firme,  vertical,  o  rostro 
da  cal  reflicte  a  "dignitas"  do  home  xusto,  cristián,  modelo  de  "virtus". 
Verdadeiro  retrato,  aínda  que  algo  idealizado  pois  o  reflicte  máis  novo  do  que 
era.  Transmite  o  carácter  altivo  e  nobre  do  retratado.  A  súa  indumentaria  é  de 
coiraza  romana  actualizada  coa  Gorgona  alada.  Sobre  un  elegante  cabalo 
pasa  pausadamente  revista  ás  súas  tropas.  Na  composición.  tres  liñas 
principais:  a  vertical  do  guerreiro  sobre  o  cabalo,  a  diagonal  do  bastos  de 
mando  e  a  espada  e  a  horizontal  do  movemento  do  cabalo. 

O  conxunto  é  pechado.  onde  a  pata  sobre  a  bóla  favorece  a  sensación  de 
equilibrio  e  harmonía.  O  resultado  é  de  gran  realismo,  logra  unha  serenidade 

clasicista  que  expresa  un  movemento  en  repouso.  é  un  home  xusto  que 
acada  a  paz  final,  acorde  coa  pacífica  Padua. 

Aforza  está  na  convicción  non  na  arrogancia,  no  movemento  contido  "en 
potencia"  tan  do  gusto  de  Miguel  Anxo.  A  imaxe  tranquila  e  nobremente 
conmemorativa  de  Gattamelata  desaparece  no  Colleoni  que  Verrocchio 
realiza  para  Venecia.  Será  un  modelo  iconográfico  utilizado  con 
posterioridade,  sobre  todo  en  pintura:  Velázquez  ou  Tiziano  (retrato  de  Carlos 
V)  serán  claros  exemplos. 

MIGUEL  ANXO  (1475-1564) 


Resume  as  características  do  artista  do 
Renacemento: 

•  Non  é  só  un  gran  escultor,  é  un  gran 
poeta,  arquitecto  e  pintor. 

•  Recuperación  da  figura  do  ser  humano. 

•  Gran  coñecemento  do  mundo  clásico: 
sartegos,  esculturas... 

•  Un  concepto  de  beleza  relacionado  co 
neoplatonismo,  non  conta  só  a  beleza 
exterior  (dunha  beleza  serena  e 
tranquila  das  primeiras  obras  avanzará 
cara  unha  beleza  máis  cargada  de 
emoción).  A  bondade  interior 
maniféstase  na  figura  humana  coa  súa 
beleza  exterior  e  transfunde  todo  o  seu 

esplendor  á  alma  de  quen  a  mira  (Ficino) 

•  Aínda  que  valoremos  este  concepto  de  beleza,  tampouco  hai  que  deixar  de 
considerar  o  espido  como  fonte  de  desexo  erótico. 

•  Valoración  social,  chegou  a  ser  alcumado  "o  Divino"  en  vida  e  os  papas 
concedéronlle  títulos.  Roma  e  Florencia  chegaron  a  loitar  por  conservar  os 
seus  restos  mortais. 

•  Formouse  en  Florencia,  con  Ghirlandaio,  e  na  corte  de  Lourenzo  de  Médici 
estivo  en  contacto  con  grandes  pensadores  da  época:  Ficino,  Poliziano, 
Pico  della  Mirandola. 

•  Tipo  dous  grandes  mecenas:  a  familia  Médici  (Lourenzo)  e  os  papas  (Xulio 
II,  León  X,  Clemente  VII  e  Paulo  III). 

•  Tivo  unha  infancia  dura,  a  súa  nai  morre  cando  el  tiña  seis  anos  e  nunca 
tivo  unha  relación  fácil  co  seu  pai  e  irmáns. 

•  Hai  tamén  grandes  acontecementos  que  marcaron  a  súa  vida:  expulsión 
dos  Médici  de  Florencia,  con  Savonarola  en  1495;  o  saco  (saqueo)  de 
Roma  en  1527  polas  tropas  imperiais;  o  concilio  de  Trento  ao  final  da  súa 
vida... 

•  Sentiuse  antes  de  nada  escultor.  É  a  arte  máis  nobre  porque  faise  quitando 
materia,  liberando  a  idea,  o  deseño. 

•  A  súa  personalidade  foi  complexa:  atormentado,  introvertido,  moi  austero, 
poderiamos  velo  como  un  rañas,  cunha  vida  espartana  incluso  cando  xa 
tiña  cartos  e  prestixio. 

•  A  súa  homosexualidade,  vivida  entre  a  culpa  e  a  vergonza  quizais  por 
sentir  unha  relixiosidade  moi  profunda  que  foi  aumentando  coa  idade, 
marcou  tamén  a  súa  personalidade. 

PIEDADE  DO  VATICANO 

Grupo  escultórico  exento  aínda  que  pensado  para  ser  vista  de  fronte.  de 
tamaño  algo  maior  do  natural,  tallada  en  mármore  de  Carrara  por  Miguel  Anxo 
Buonarroti  nos  derradeiros  anos  do  século  XV,  sendo  pois  unha  obra  de 
xuventude,  só  tiña  23  anos  cando  a  empezou. 

O  artista  asina  a  súa  obra  (a  única  vez  que  o  fai)  na  banda  que  atravesa 
o  torso  de  María  (MICHAEL  ANGELUS  BONAROTUS  FLORENT  FACIEBAT  = 
Miguel  Anxo  Buonarroti,  o  florentino,  facíame).  Non  usa  o  pretérito  (fecit) 
senón  o  imperfecto  (faciebat)  como  remarcando  que  a  obra  de  arte  nunca  se 
acaba,  é  imperfecta.  Este  concepto  estará  moi  presente  nas  súas  obras 
posteriores.  A  razón  da  firma  parece  estar  relacionada  coa  seguinte  anécdota: 
exposta  xa  a  obra,  escoitou  que  dubidaban  da  súa  autoría  e  a  atribuían  a 
outro  escultor,  así  que  colleu  cicel  e  engadiu  a  inscrición. 

O  tema  representado  é  de  carácter  relixioso.  plasmando  un  dos 
episodios,  posiblemente  o  máis  humano,  da  Paixón  de  Cristo.  Non  era  un 
tema  habitual  en  Italia  pero  s¡  na  Europa  do  norte.  nin  está  recollido  nos 
Evanxeos  pero  mantíñase  na  tradición  oral,  reflicte  o  momento  no  que  María 
sentada  sobre  unha  rocha  acolle  o  corpo,  xa  morto,  do  seu  fillo  no  colo. 

Foi  encaraada  por  un  cardeal  embaixador  de  Francia  na  corte  papal 
para  a  súa  tumba  na  capela  de  Santa  Petronila.  Desa  colocación  orixinal 
pasou  logo  a  unha  capela  da  Basílica  de  San  Pedro,  onde  segue 
actualmente. 

Miguel  Anxo,  nado  preto  de  Florencia,  comezou  a  súa  formación  nesa 
cidade  no  taller  de  Ghirlandaio.  A  súa  precocidade  artística  mostrase  xa  nas 
obras  de  xuventude  como  a  que  nos  ocupa  e  o  David.  Xulio  II  chámao  a 
Roma  para  encargarlle  a  realización  do  seu  sepulcro,  obra  que  nunca  chegou 
a  completarse  e  da  que  restan  algunhas  esculturas,  como  o  poderoso  Moisés. 
Os  enfrontamentos  entre  dúas  personalidades  fortes  e  temperamentais, 
provocou  que  Miguel  Anxo  abandonara  Roma  pero  volve  despois  requirido 
para  pintar  a  Capela  Sixtina,  obra  que  nunca  foi  do  seu  agrado  e  que  lle 
custou  non  poucos  desgustos.  Aínda  nos  últimos  anos  da  súa  longa  vida, 
realizou  a  Cúpula  do  Vaticano  e  a  Piedade  Rondanini,  a  terceira  das  tres 
versións  que  fixo  sobre  o  tema. 

A  Piedade  responde  estilisticamente  ao  puro  clasicismo  do  Cinquecento 
renacentista.  un  estilo  que  Miauel  Anxo  modificará  a  partir  do  1520  ao 
explorar  un  camiño  anticlásico.  o  denominado  manieñsmo.  caracterizado  pola 
tensión.  a  expresividade.  o  desacougo  e  a  luz  tremente.  entre  outros  trazos. 
Viaxa  ás  canteiras  para  escoller  a  peza  de  mármore  máis  pura  e  buscar  nela 
a  imaxe  desexada,  pois  a  concepción  é  previa.  a  idea  está  na  mente.  Miguel 
Anxo  sen  modelado  previo,  dálle  forma,  "informa"  a  materia  ou  dito  doutro 
xeito,  a  forma  emerxe  do  material.  Como  Leonardo  ou  Rafael.  defende  a 
función  do  artista  como  actividade  intelectual  pois  o  importante  é  a  creación 
non  tanto  a  realización.  Recordemos  que  estamos  no  marco  do 
neoplatonismo  segundo  o  que  as  cousas  son  un  débil  reflexo  das  ideas. 

Seguindo  modelos  alemáns  a  Madona  sostén  o  seu  Fillo  en  brazos, 
simbolizando  a  Redención,  o  sacrificio  supremo  de  Cristo  polos  homes.  Pero 
o  artista  desde  unha  profunda  fe,  éncheo  de  humanidade,  o  que  amosa  é  a 

dor  dunha  nai  co  seu  fillo  morto.  un  momento  de  intimidade  no  que  as  dúas 
figuras  soas,  sen  precisar  aureolas  nin  contundentes  expresións  de 
sufrimento,  son  o  símbolo  do  sacrificio  aceptado  que  ven  de  suceder.  Njri 
sequera  os  sentimentos  poden  descompoñer  a  serenidade  clasicista. 

Como  figuras  ideais  o  rostro  da  Virxe 
semella  máis  novo  que  o  seu  propio  fillo.  a 

razón  está,  segundo  explica  o  autor,  na 
necesidade  de  mostrala  sempre  virxe,  é  a 
beleza  espiritual  a  que  se  reflicte  na  beleza 
física.  Son  seres  perfectos  creados  por 
Deus  á  súa  imaxe  e  semellanza. 

A  composición  seque  o  esquema 
piramidal.  un  esquema  perfectamente 
clásico  que  configura  unha  forma  pechada 
e  centrípeta.  Sen  embargo  o  equilibrio 
lógrase  por  unha  harmonía  de  contrastes: 

verticalidade  de  María,  aínda  que 
inclinando  a  cabeza,  e  horizontalidade  da 
liña  diagonal  quebrada  do  corpo;  o  brazo 
que  cae  inerte  e  o  brazo  que  se  eleva; 
figura  vestida  e  figura  espida;  superficies  lisas  do  corpo  sen  vida  e  grandes 
cavidades  do  manto  que  cae  en  profundas  pregas;  panos  peaados  ao  corpo 
no  busto  feminino  e  no  pano  de  pudor  de  Cristo,  traballados  ambos  ao  modo 
dos  panos  mollados.  fronte  á  pesadez  do  manto  de  María. 

Incluso  modifica  as  proporcións.  María  é  moito  máis  alta  que  o  seu  fillo  a 
fin  de  evitar  o  estraño  efecto  das  piedades  góticas  cun  corpo  adulto  horizontal 
sobre  o  colo  dunha  muller  sentada.  Para  compensar  ese  gran  tamaño 
corporal,  a  súa  cabeza  é  pequena.  Podemos  ver  un  certo  desequilibrio  no 
corpo  de  Cristo  que  semella  estar  a  piques  de  esvarar  polo  manto  da  Virxe. 
Un  tratamento  inestable  que  ampliará  en  obras  posteriores  xa  manieristas. 

A  anatomía  do  corpo  sen  vida  está  tratada  cun  tremendo  verismo.  pois 
non  en  van  o  artista  estudou  directamente  de  cadáveres.  Así  estamos  diante 
dunha  anatomía  perfecta  na  que  músculos,  veas  ou  osos  están 
exemplificando  o  dominio  técnico  e  os  coñecementos  do  artista,  lonxe  da 
rixidez  da  morte  é  un  corpo  mórbido  e  pesado.  Tampouco  incide  nas  marcas 
das  feñdas  producida  polo  lanzazo  do  peito  e  polos  cravos  de  pes  e  mans. 

están  sinalados  pero  non  son  esas  feridas  sanguinolentas  que  empregarán  os 
artistas  barrocos,  especialmente  na  imaxinería  española.  O  significado  da 
obra  e  a  súa  mensaxe  vai  dirixido  á  mente  non  ós  sentidos.  Lémbranos  a 
Redención,  o  sacrificio  do  fillo  de  Deus  para  salvar  á  humanidade. 

Á  perfección  técnica  suma  o  característico  puído  final  obtido  por 
tratamento  con  abrasivos,  que  outorga  un  brillo  especial  e  fai  que  a  luz  se 
reflicta  especialmente  no  corpo  de  Cristo,  contrastando  máis  polos 
claroscuros  producidos  nas  oquedades  do  manto  da  Nai.  Non  emprega  aínda 
a  técnica  de  non  finito  que  se  ve  en  obras  posteriores,  por  exemplo  nas 
piedades  posteriores,  Rondanini  e  Palestrina  (atribuída). 

Marca  o  fin  do  primeiro  Renacemento  e  inicia  o  clasicismo. 

DAVID 


Escultura  exenta  tallada  en  mármore,  obra  de  Miguel 
Anxo  nos  primeiros  anos  do  Cinquecento  (entre  1501  e 
1504). 

O  encargo  inicial  partiu  da  Opera  del  Duomo  e  a 
escultura  estaría  colocada  nun  dos  contrafortes  da 
catedral  florentina.  Había  que  esculpir  un  personaxe  do 
Antiao  Testamento  sobre  un  bloque  de  mármore  xa 

previsto.  un  bloque  moi  lonao  pero  moi  estreito. 

Cando  Miguel  Anxo  volve  a  Florencia,  encargáselle 
esta  tarefa.  A  dificultade  é  enorme,  o  bloque, 
abandonado  durante  uns  25  anos,  comezara  a  ser 
cicelado  por  outros  escultores  e  tiña  varias  roturas. 

Sen  embargo  conseguirá  converter  o  reto  nun  éxito 
rotundo,  de  xeito  que  cando  a  obra  estivo  rematada 
decidiuse  colocala  na  Praza  da  Señoría.  como  símbolo 

do  tñunfo  da  república  e  dos  cidadáns  contra  a  tiranía 
dos  Medici  e  na  conquista  da  liberdade  trala  teocracia  do  frade  Savonarola.  O 

tema  bíblico  David  vencedor  de  Goliat  converteuse  pois  nun  símbolo  de  signo 
político. 

Responde  estilisticamente  ao  clasicismo  do  Cinquecento  renacentista. 

un  estilo  que  Miguel  Anxo  modificará  a  partir  do  1520  ao  explorar  un  camiño 
anticlásico,  o  denominado  manierismo,  caracterizado  pola  tensión,  a 
expresividade,  o  desacougo  e  a  luz  tremente,  entre  outros  trazos,  e  que  en 
certa  medida  xa  se  están  aquí  a  apuntar. 

Miguel  Anxo  sen  modelado  previo,  dálle  forma,  "informa"  a  materia  ou 
dito  doutro  xeito,  a  forma  emerxe  do  material.  Como  Leonardo  ou  Rafael, 
defende  a  función  do  artista  como  actividade  intelectual  pois  o  importante  é  a 
creación  non  tanto  a  realización.  Recordemos  que  estamos  no  marco  do 
neoplatonismo  segundo  o  que  as  cousas  son  un  débil  reflexo  das  ideas. 

David  en  tamaño  colosal.  máis  de  4  metros  e  medio  de  altura, 
presentase  espido  ao  xeito  dos  heroes  clásicos.  non  vestido  coma  o  David  de 
Donatello,  do  que  tamén  se  diferencia  no  momento  elixido  na  representación 
e  na  concepción  da  beleza.  Donatello  mostraba  un  David  vitorioso 
despois  da  súa  fazaña.  Miguel  Anxo  elixe  o  momento  previo.  aínda  non  é 

propiamente  un  heroe.  é  un  xove  presto  a  vencer. 

Está  de  pé  en  posición  de  marcado  contraposto  pero  desprazando 
lateralmente  cara  adiante  a  perna  esquerda  e  cun  xiro  que  crea  unha 
disposición  en  zigzag  anticipadora  do  barroco.  Na  composición  contrasta  o 
lado  dereito  vertical  e  pechado.  coa  man  suxeitando  a  pedra  que  dará  morte 

ao  xigante.  e  o  lado  esquerdo  angulado  e  aberto.  sostendo  en  alto  a  tirafonda 
que  pasa  por  riba  do  ombreiro  (curiosamente  é  zurdo).  Xira  a  cabeza  cara  ao 
inimigo  que  avanza. 

Se  ben  a  composición  é  pechada  e  carente  de  movemento.  hai 
elementos  que  fracturan  esa  visión  inicial.  A  través  da  mirada  crea  unha 
tensión  centrífuga:  a  enerxía  está  a  piques  de  transformarse  en  acto  e  a  figura 
a  punto  de  despregarse  no  espazo.  David  está  en  repouso  pero  ningunha 

parte  do  seu  corpo  está  relaxada.  concentrado  e  preparado  para  a  acción,  a 
mirada  expectante  e  a  tensión  dos  músculos  amosan  a  potencialidade  da 
acción  non  a  acción  mesma:  movemento  en  potencia. 

Tamén  a  frontalidade  é  aparente.  pois  o  leve  xiro  da  cabeza  obriga  a 
cambiar  o  punto  de  vista. 

Procura  a  beleza  pero  non  aquela  beleza  serea  clásica.  Miguel  Anxo 
busca  a  beleza  espiritual  que  se  amosa  a  través  da  enerxía  e  da  vontade.  por 

iso  non  importa  romper  o  canon  clásico  e  agrandar  a  cabeza,  o  colo  e  as 
extremidades  -especialmente  a  man  esquerda-,  ou  arrugar  o  cello,  se  isto 
convén  á  sianificación.  Tamén  hai  que  ter  en  conta  á  altura  á  que  ía  ser 
exposta  e  vista  dende  abaixo  para  explicar  tamén  estes  tamaños 
desproporcionados. 

O  rostro  reflicte  a  vida  que  latexa  no  interior,  os 
ollos  tallados  profundamente  a  trépano  e  o  cello 
engurrado,  amosan  unha  expresión  firme  e  segura 
significativa  da  característica  terribilitá.  esa  forza 
expresiva  dramática.  esa  ira  contida  que  repetirá  nas 
súas  obras  como  no  Moisés.  A  poderosa  cabeza  de 
ensortellados  e  desordenados  cabelos  contribúe  ao 
mesmo  fin. 

As  formas  están  perfectamente  puídas,  só  no 
peiteado  o  traballo  de  trépano  favorece  o  claroscuro 
mentres  no  resto  a  luz  esvara  sobre  a  poderosa 
musculatura,  as  veas  e  os  tendóns  do  poderoso 
corpo.  Anatomía  perfecta. 

En  síntese,  o  David  está  máis  preto  do  helenismo  que  do  clasicismo,  os 
principios  clásicos  de  equilibrio  e  proporción  rómpense  a  través  da  forza 
expresiva  e  do  desequilibrio  compositivo,  a  tensión  e  a  grandilocuencia  son  xa 
manieristas.  Influencia  do  Torso  Belvedere 

MOISÉS 


Miguel  Anxo  volve  a  Roma  en  1505 
para  facer  o  sepulcro  do  papa  Xulio  II  en 
San  Pedro.  Trazouno  como  un  monumento 
rectangular  exento,  cunha  cámara  ovalada 
no  seu  interior  para  o  sarcófago  papal. 
Externamente  ían  estatuas  de  escravos  e 
vitorias  na  parte  baixa;  encima  o  catafalco 
con  diversas  figuras.  O  obxectivo  era  facer 
^un  mausoleo  que  superase  os  da 

Antigüidade.  En  1506  o  papa  paraliza  o 
:-proxecto  para  iniciar  o  novo  San  Pedro. 

Xa  morto  o  papa,  serán  os  seus  herdeiros 
os  que  retomen  a  empresa  e  Miguel  Anxo 
fixo  un  novo  proxecto  (1513),  esta  vez  co 
sepulcro  adosado,  multiplicando  as 

estatuas.  A  este  proxecto  pertence  o  escravo  rebelde  e  o  escravo  moribundo 
que  están  no  museo  do  Louvre  e  a  obra  que  aquí  estudamos,  o  Moisés  que 
hoxe  está  na  tumba  definitiva  do  papa  en  San  Pedro  ad  vincola  en  Roma. 

Este  Moisés  é  unha  estatua  sedente.  translación  ao  mármore  das 
figuras  sentadas  do  teito  da  Capela  Sixtina. 

Moisés  acaba  de  recibir  as  táboas  e  contempla  a  apostasía  do  seu 
pobo,  é  o  movemento  en  potencia  e  a  terribilitá  que  aflora  na  súa  faciana  de 
ollos  profundos  e  longas  barbas  que  mira  ao  horizonte.  Outros  dín  que  é 
cando  Deus  lle  di  que  el  nunca  pisará  a  terra  prometida.  A  súa  vida  sería 
equiparable  ao  do  papa,  quen  non  logra  unificar  os  estados  pontificios. 

Músculos  en  tensión.  poderosas  mans  e  barba  que  expresan  a  ira  e  a 
ignorancia.  Tan  real  que  a  mitoloxía  creou  a  anécdota  de  que  o  autor 
golpeouna  e  díxolle:  fala! 

Anatomía  e  acabado  perfecto,  troppo  finito.  Sensación  de  movemento 
(xiro  da  cabeza,  contraposicións  simétricas  das  extremidades,  as  pernas 
dispóñense  de  tal  xeito  que  eliminan  a  frontalidade,  enriquecéndose  tamén  a 
acción  cos  pregamentos  da  vestimenta  que  acentúan  as  luces  e  sombras...) 
Coñece  xa  o  Laoconte,  obra  que  lle  causou  gran  impacto. 

Os  cornos  están  en  relación  cunha  errónea  tradución  da  Vulgata  (século 
IV)  Karán  en  hebreo  pode  ser  tanto  verbo:brillar,  como  substantivo:  cornos. 
Quod  cornuta  esset  faccies  sua...  o  pel  do  seu  rostro  brillaba... 

En  1516  Miguel  Anxo  presentou  un  novo  proxecto  do  que  non  fixo  nada, 
ante  a  ameaza  dos  herdeiros,  presentou  en  1526  un  cuarto  proxecto.  As 
disputas  sobre  a  obra  levaron  a  un  quinto  proxecto  en  1532  do  que  se 
conservan  unha  vitoria  e  cinco  escravos  (no  museo  da  Academia).  Deixa  de 
novo  o  proxecto  para  pintar  o  Xuízo  Final  e  no  ano  1542  presenta  o  sexto  e 
último  proxecto  para  a  tumba  de  Xulio  II.  Será  a  tumba  definitiva  sen 
escravos  e  vitorias  e  onde  colocará  o  Moisés  e  dúas  esculturas 
representando  a  vida  activa  e  a  vida  contemplativa. 

TUMBAS  DOS  MEDICI 

O  mausoleo  dos  Médici  na  Sacristía  Nova  da  basílica  de  San  Lourenzo 
en  Florencia  foi  un  encargo  realizado  no  primeiro  terzo  do  século  XVI  a  Miguel 
Anxo  polo  papa  León  X  da  familia  Médici  (era  neto  de  Lourenzo  o  Magnífico) 
e  o  seu  curmán  o  cardeal  Xulio  de  Médici.  Toda  a  obra  había  ser  realizada  por 
Miauel  Anxo.  o  espazo  arquitectónico.  a  escultura  das  tumbas  e  a  decoración 

pictórica. 


No  estilo  arquitectónico  seaue  o  a  Brunelleschi  combinado  a  petra  serea 
para  os  elementos  estruturais  e  o  encalado  en  branco  nos  paramentos  pero 
engadiu  todo  un  xogo  teatral  de  pilastras  e  nichos  que  xan  ten  moito  que  ver 
co  manierismo.  O  espazo  cadrado  cóbrese  cunha  cúpula. 

Non  chegou  a  completarse.  primeiro  por  mor  da  expulsión  dos  Médici  de 
Florencia  e  despois  pola  partida  de  Miguel  Anxo  a  Roma.  Quedaron 
rematadas  dúas  das  catro  tumbas  de  mármore  previstas,  a  de  Xuliano,  duque 
de  Nemours,  e  a  de  Lourenzo,  duque  de  Urbino. 

Estilisticamente  corresponde  ó  Renacemento  italiano  do  Cinquecento. 

Ambos  complexos  arquitectónicos  dos  mausoleos.  afrontados  e 
adosados  aos  muros,  seguen  o  mesmo  esquema:  no  alto,  os  retratos  dos 
defuntos  sedentes  e  vestidos  coma  condottieros  sitúanse  dentro  de  nichos 
enmarcados  entre  pares  de  piastras;  abaixo,  os  sarcófagos  de  liña  curva  con 
volutas  sobre  os  que  descansan  figuras  alegóricas  do  tempo,  como  símbolo 
do  triunfo  da  familia  Médici  no  paso  do  tempo.  No  sepulcro  de  Lourenzo,  as 
alegorías  do  Solpor  e  a  Aurora,  e  no  de  Xuliano,  as  da  Noite  e  o  Día.  Segundo 
algúns  autores,  habería  outras  esculturas  debaixo  que  serían  alegorías  dos 
catro  ríos  como  símbolo  da  pura  materia,  fronte  a  zona  terreal  (alegorías)  e  a 
espiritual  (os  Médici),  liberadas  as  súas  almas  e  mirando  cara  a  Virxe. 

Xuliano,  duque  de  Nemours 


Lourenzo,  duque  de  Urbino 


Os  xoves  Médici  están  retratados  pero  trátase  dun  retrato  idealizado.  nin 
os  seus  corpos  nin  os  seus  rostros  responden  fielmente  aos  das  persoas  que 
representan,  Miguel  Anxo  está  a  plasmar  prototipos  perfectos  acorde  aos 
principios  do  clasicismo  de  amosar  a  beleza  espiritual. 

En  ambos,  as  poderosas  musculaturas.  o  aaobio  espacial  que  os 
enmarca  e  un  pé  superando  o  marco  arquitectónico  serven  para  incrementar 

a  tridimensionalidade.  son  indicativos  da  evolución  artística  do  seu  autor. 


Lourenzo,  o 
“pensieroso” 

Xiro  helicoidal  do  brazo 
dereito  (aparecerá  na 
Trindade  de  O  Greco) 

Giuliano 

-segundo  Miguel  Anxo 
de"divino  perfil". 

Perna  adiantada  e 
perna  atrasada 
como  no  Moisés. 


Miguel  Anxo  engade  trazos  psicolóxicos  que  os  diferenza.  Lourenzo 
está  en  actitude  de  repouso,  melancólico,  concentrado  no  seu  pensamento 
como  símbolo  da  vida  contemplativa,  mentres  Xuliano,  con  coiraza  e  portando 
o  bastón  de  mando,  cheo  de  enerxía  e  vitalidade,  dirixa  a  mirada  ao  exterior 
como  se  estivera  a  piques  de  entrar  en  acción,  e  a  simboloxía  da  vida  activa. 

Nas  fiauras  espidas  que  simbolizan  o  tempo,  é  onde  máis  claramente  se 
están  a  romper  os  principios  clasicistas.  A  súa  inestabilidade.  a  sensación  de 
esvarar  sobre  a  tapa  do  sarcófago,  o  forzado  das  súas  posturas.  o 
alonaamento  do  canon  provoca  un  efecto  sorpresa  que  xa  pouco  ten  que  ver 
coa  orde  e  o  equilibro  clásico.  Miauel  Anxo  está  a  abrir  un  camiño 
anticlásico.  traballando  de  xeito  persoal  sen  aterse  ás  normas,  esculpe  á  súa 
“maniera”,  de  aí  o  nome  do  manierismo. 

Dominio  absoluto  da  técnica  e  do  vulto  redondo.  Musculaturas 
poderosas,  distorsións  dos  corpos.  O  paso  do  tempo  deixa  as  súas  pegadas, 
xa  non  é  a  beleza  perfecta. 


Sepulcro  de  Lourenzo. 
Solpor,  un  ancián  de 
carnes  fláccidas  e  a 
Aurora  unha  muller  que 
esperta. 

Sepulcro  de  Xuliano. 
Noite,  muller  de 
poderosas  formas.  Día, 
mozo  que  se  volve.  O 
moucho  e  a  máscara 
aluden  á  fugacidade  do 
tempo. 

É  tamén  nestas 
figuras  onde  aplica  a  técnica  do  non  finito.  ese  deixar  partes  inacabadas.  só 
marcadas  polos  golpes  do  cicel,  que  tanto  contrastan  coas  zonas 
perfectamente  puídas  (troppo  finito). 

ESCULTURAS  DE  BERNINI 

Como  escultor,  nel  vai  sobrevivir  a  recuperación  da  antigüidade  clásica 
e  a  tradición  manierista  italiana. 

❖  Destaca  no  dominio  do  mármore  e  o  bronce,  as  veces  os  combina, 
buscando  efectos  de  policromía. 

❖  Enorme  virtuosismo,  sendo  quen  de  transmitir  sensacións  táctiles  e 
visuais  de  peles,  teas,  troncos,  nubes  ou  raios  de  luz 

❖  o  movemento  en  plena  acción  é  unha  das  súas  preocupacións. 
Composicións  e  corpos  que  desarrollan  o  xa  visto  no  manierismo 
coa  liña  serpentinata. 

❖  Rostros  expresivos,  buscan  conmover,  incluso  con  acenos 
grandilocuentes,  esaxerados. 

❖  Dominio  da  luz  como  recurso  expresivo 

❖  Ropaxes  amplos  que  chaman  a  atención  do  espectador  e  aumentan 
a  dignidade  do  personaxe  representado 

Apolo  e  Dafne  (1624):  (Dafne  significa  loureiro  en  grego),  Bernini  non 
utiliza  un  bloque  único  nas  súas  obras.  Esta  obra  pertence  ao  grupo  de 
esculturas  feitas  para  o  cardeal  Scipione  Borghese,  o  seu  mecenas  ata 
1624,  xunto  ao  rapto  de  Proserpina  e  o  David.  As  tres  representan  o 
momento  no  que  empeza  a  rachar  coas  formas  clásicas  nos  aspectos 
formais. 

>  Tema  clásico,  relacionado  coa  Metamorfose  de  Ovidio:  Apolo 
namórase  dunha  ninfa  pero  non  é  correspondido,  persíguea  e  ela 
pídelle  ao  deus  do  río  Peneo  que  a  salve,  entón  convértese  en  loureiro. 

>  Verismo,  elixe  o  momento  crucial,  capta  a  fugacidade  do 
momento  (concepción  moi  barroca). 

>  Composición  moi  barroca,  as  dúas  figuras  forman  unha  liña 
diagonal,  conseguindo  un  espazo  aberto,  dinámico,  que  obriga  ao 
espectador  a  xirar  arredor  da  obra  se  quere  abarcala  na  súa  totalidade. 

>  Hai  un  punto  de  vista  principal  e  outros  secundarios;  concepción 
pictórica  da  obra. 

>  Todo  o  conxunto  é  puro  movemento:  pernas  para  adiante  e  para 
atrás,  corpos  arqueados,  axitación  de  roupas  e  cabelos,  posición 
inestable  das  figuras... 

>  Contrapón  a  cara  de  perplexidade  e  asombro  de  Apolo  coa  de 
horror  e  incredulidade  de  Dafne,  coa  boca  entreaberta.  Canón 
clásico  nas  dúas  figuras  (sete  cabezas). 

>  A  figura  de  Apolo  está  inspirada  no  clásico  Apolo  do  Belvedere  de 
Leocares,  pero  aquí  de  perfil,  dando  sensación  de  movemento,  as 
pernas  marcan  a  sensación  de  carreira. 

>  Desigual  tratamento  do  mármore  que  contribúe  a  dar  máis 
realismo  á  escena:  os  corpos  cun  puído  perfecto,  a  luz  acaricia  os 
corpos.  Consegue  efectos  de  clarooscuro  e  reflicte  as  transformacións 
da  materia  que  recolle  o  mito.Explota  a  súa  habilidade  técnica:  chega  a 
un  realismo  total. 

A  Dafne  ya  los  brazos  le  crecían 
y  en  luengos  ramos  vueltos  se 
mostraban; 

en  verdes  hojas  vi  que  se  tornaban 
los  cabellos  que  el  oro  escurecían; 

de  áspera  corteza  se  cubrían 

los  tiernos  miembros  que  aun  bullendo 

estaban; 

los  blancos  pies  en  tierra  hincaban 
y  en  torcidas  raíces  se  volvían. 

Aquel  que  fue  la  causa  de  tal  daño, 
a  fuerza  de  llorar,  crecer  hacía 
este  árbol,  que  con  lágrimas  regaba. 

¡Oh  miserable  estado,  oh  mal  tamaño, 
que  con  llorarla  crezca  cada  día 
la  causa  y  la  razón  por  que  lloraba! 
Soneto  XIII.  Garcilaso  de  la  Vega 


David:  representa  o  momento  de  máis  tensión,  isto  recóllese  na 
musculatura,  o  espectador  está  implicado  na  acción.  Movemento  en 
acto,  fronte  ao  movemento  en  potencia  de  Miguel  Anxo.  O  mármore 
está  tratado  coma  un  material  dúctil,  cun  puído  perfecto. 

Co  papa  Urbano  VIII  traballará  en  aspectos  decorativos  de  San 
Pedro,  co  obxectivo  de  reforzar  a  autoridade  do  Papado  e  a 
continuidade  do  catolicismo  e  fará  as  tumbas  de  Urbano  VIII  e 
Alexandre  VIII. 

Éxtase  (Transverberación)  de  Santa  Tareixa  ( 1647-1651): 

S  Temática  moi  do  gusto  da  Contrarreforma.  Ós  martirios  de  santos  e 
santas  eran  dun  gran  efectismo  á  hora  de  provocar  a  devoción  dos 
fieis.  Representa  a  Santa  Tareixa  de  Xesús,  escritora  mística*  e 
reformadora  da  orde  relixiosa  a  que  pertencía,  quen  foi  canonizada  en 
1622.  Nun  dos  seus  escritos  conta  como  un  anxo  atravesoulle  o 
corazón  cun  dardo  de  ouro.  A  escena  recolle  cando  o  anxo  saca  a 
frecha  e  o  rostro  da  santa  mestura  a  dor  e  o  pracer. 

X  Foi  un  encargo  do  cardeal  Cornaro  para  a  súa  capela. 

X  Efecto  lumínico  que  crea  a  sensación  de  estar  a  estatua  no  aire. 

Ilumina  a  escena  cunha  fiestra  de  cristal  amarelo,  agachada,  no  lateral. 

S  Os  raios  fainos  en  bronce  e  as  figuras  da  santa  e  o  anxo  en  mármore 
branco.  No  conxunto  usa  uns  vinte  mármores  distintos. 

S  Sentido  teatral,  cuida  a  escenografía,  unindo  escultura,  pintura  e 
arquitectura  nun  unico  espazo.  As  figuras  están  nun  retablo  de  grandes 
columnas  e  entablamento,  e  rodeada  de  grupos  escultóricos  que 

observan  o  acontecemento  e  todo  baixo 
un  teito  pintado,  as  tradicionais  tumbas 
son  “palcos”  onde  están  os  Cornaro. 
Segundo  Baldinucci,  biógrafo  de  Bernini, 
"foi  o  primeiro  en  emprender  a  unificación 
da  arquitectura,  pintura  e  escultura  de 
modo  que  xuntas  forman  un  todo 
magnífico". 

S  Virtuosismo  técnico  e  coñecemento  total 

das  posibilidades  expresivas  dos 


materiais.  isto  permíttelle  fundir  a  tensión 
espiritual  e  a  carga  emotiva  e  sensual 
do  feito  e  amosar  así  os  compoñentes 
básicos  da  relixiosidade  barroca. 

S  A  santa  aparece  "arrebatada"  ("Vivo  sin 
vivir  en  mí  /  y  tan  alta  vida  espero  /  que 
muero  porque  no  muero").  Baixo  as 
pálpebras  pesadas,  uns  ollos  cegados 
pola  visión  mística,  beizos  entreabertos, 
emitindo  un  xemido  que  ela  mesma  nos  conta  na  súa  obra.  Coa  acción 
xa  consumada  o  anxo  sorrí  dun  xeito  pillabán. 

v'  As  roupas  reflicten  o  movemento  emocional  que  a  experiencia 
provoca  na  santa,  coa  man  esquerda  colgando  insensible  e  os  pés 
suspendidos  no  aire.  A  vestimenta  do  anxo  pégase  ao  corpo,  suxerindo 
a  anatomía  sen  necesidade  do  espido.  as  ondulacións  destacan  a 
diagonal  descendente  coa  que  Bernini  sinala  a  entrada  da  forza  divina. 

S  Contrapón  anxo  e  santa.  O  primeiro  vertical  fronte  a  diagonal  da 
santa.  A  diagonal  marcada  polo  dardo,  ascendente  (a  carne  feita 
espírito),  contrapóñese  a  diagonal  da  cara  e  corpo  da  santa, 
descendente  (o  espírito  feito  carne). 

S  Resumindo:  composición  de  dobre  diagonal,  teatralidade,  efectismo, 
inestabilidade,  expresividade,  efectos  lumínicos,  panos  corpóreos  e 
movidos,  unión  das  artes...  son  termos  e  conceptos  presentes  nesta 
obra. 

*mística:  experiencia  relixiosa  que  leva  á  unión  da  alma  humana  coa 
divindade  durante  a  vida  terreal  e  conseguida  mediante  visións  ou 
éxtases. 

GREGORIO  FERNÁNDEZ  (1575-1636):  de  orixe  galega,  Sarria,  de  moi 
novo  foi  cara  Valladolid  onde  desenvolverá  a  súa  carreira  como  escultor. 
Traballará  para  Filipe  III  e  Filipe  IV,  para  o  duque  de  Lerma  e  outros 
aristócratas,  mais  serán  os  mosteiros,  confrarías  e  congregacións  relixiosas 
como  os  carmelitas,  xesuítas  ou  franciscáns  os  seus  principais  clientes.  A 
súa  repercusión  queda  no  ámbito  español  e  hispanoamericano. 

A  súa  sona  foi  grande  en  vida,  ao  seu  obradoiro  acudían  intelectuais 
para  velo  traballar  e  a  igrexa  o  tiña  en  alta  estima. 

Os  seus  principais  clientes  foron  confrarías,  cabidos  e  ordes  que  lle 
encargaban  obras  escultóricas  para  adornar  retablos  de  capelas  e 
mosteiros.  Tamén  realizou  pasos  procesionais  como  a  Flaxelación,  a 
coroación  de  espiñas  ou  o  Descendemento  e  obras  para  oratorios  privados 
como  o  Cristo  xacente._ 

Introduciu  modelos  iconográficos  moi  repetidos  polos  seus  discípulos 
e  por  escultores  doutras  zonas  de  España. 

Foi  o  primeiro  en  fixar  o  tipo  iconográfico  de  María  Inmaculada,  culto 
moi  estendido  na  época  debido  aos  ataques  por  parte  dos  protestantes  ao 
culto  a  María  (negábanlle  importancia  no  proceso  de  Redención).  A 
representación  de  María  como  Inmaculada  Concepción  será:  nena,  sobre 
unha  nube,  con  túnica  branca,  mans  cruzadas  sobre  o  peito  e  manto  azul 
celeste  caendo  sobre  os  ombreiros.  Tamén  fixou  outros  modelos 
iconográficos  como  o  Cristro  xacente,  a  Dolorosa,  a  Piedade  ou  a  Virxe  do 
Carmo. 

Destaca  na  súa  obra  o  tratamento  dos  panos:  trátaos  como  teas 
acartonadas,  con  pregamentos  con  arestas  o  que  lle  permite  uns  maiores 
xogos  lumínicos.  Destaca  a  súa  maestría  no  tratamento  do  nu  (Cristo  da 
Piedade,  por  exemplo).  Destacar  que  case  todas  as  imaxes  de  Cristo  neste 
momento  están  en  relación  coa  paixón:  dar  a  coñecer  o  lado  humano  de 
Cristo  e  o  seu  sufrimento  (relación  co  Concilio  de  Trento).  Triunfo  do 
patético  e  fomento  das  imaxes  de  santos  e  santas. 

Marcado  expresionismo  nas  figuras  (algo  xeral  a  toda  a  escultura  da 
época).  O  realismo  vén  acentuado  polo  uso  da  madeira.  totalmente  cuberta 
de  pintura  (característica  propia  de  España).  O  mármore  escaseaba  e  era 
caro. 

Toda  a  imaxinería  castelá  xirou  arredor  da  súa  obra  ata  ben  entrado  o 
século  XVIII. 

Técnica  do  estofado:  a  base  é  o  pan  de  ouro  que  se  aplica  á  escultura, 
despois  cóbrese  con  distintas  cores  e  finalmente  ráspasen  onde  se  queren 
facer  debuxos,  reaparecendo  o  dourado. 

A  Piedade  (1616): 

S  Recolle  o  momento  en  que  a  Virxe  sostén  ao  seu  fillo  morto  xusto 
despois  ao  Descendemento  da  cruz.  É  parte  dun  paso  procesional  que  iría 
acompañado  dos  dous  ladróns  e  de  María  Magdalena  e  San  Xoán. 

s  A  composición  non  é  piramidal,  baséase  nun  triángulo  escaleno  onde 
se  combina  a  vertical  da  Virxe  coa  diagonal  que  marca  o  corpo  de  Cristo. 

s  As  preaas  acartonadas  e  claroscuristas  na  roupa  da  Virxe 
acentúan  a  resposta  emotiva  do  espectador.  Estas  pregas  están  moi 
próximas  á  pintura  flamenga  do  século  XV  ou  as  esculturas  de  Bernini. 

s  Cristo  acaba  de  morrer  e  os  signos  do  seu  sufrimento  son 
observables:  o  sangue  abundante,  ollos  pechados,  cabelos  húmidos  do 
suor,  marcas  dos  cravos. 

S  O  corpo  de  Cristo  amosa  un  detallado  estudo  anatómico.  Corpo 
musculoso. 

S  O  escultor  usa  a  policromía  (vermello,  azul,  branco),  son  cores  mate, 
con  fortes  efectos  claroscuristas,  co  obxectivo  de  acentuar  o  verismo  e  o 
patetismo.  A  policromía  é  obra  doutro  artista:  Marcelo  Martínez. 

X  É  tamén  habitual  que  recurra  a  todo  tipo  de  postizos  para  simular  a 
córnea  dos  ollos.  as  unllas  ou  as  báaoas  (usa  vidro,  cristal  ou  cabelos 
naturais),  resaltando  ese  patetismo  que  promove  o  fervor  relixioso  dos  fieis. 
Neste  caso  usa  vidro  para  os  ollos  da  Virxe. 

S  O  rostro  da  virxe  enaade  dramatismo  á  obra.  cos  ollos  chorosos  ou  a 
boca  entreaberta.  A  man  dereita  acompaña  ese  xesto  de  súplica  e  dor 
mentres  a  esquerda  sostén  o  corpo  de  Cristo.  Busca  co  seu  xesto  a 
complicidade  do  espectador. 

S  Con  todo,  nunca  chega  a  excesos  e  sabe  manter  unha  contención 
que  poderiamos  chamar  clásica  dentro  dun  barroco  profundamente 
emotivo. 

s  As  súas  imaxes  son  próximas  e  cunha  mensaxe  doada  de  entender 
polos  crentes.  Lembrar  que  están  destinadas  a  lugares  públicos,  moitas 
veces  coa  función  de  referencias  sensoriais  aos  sermóns. 

s  Fronte  ao  uso  de  mármore  ou  bronce,  en  España  prefírese  a  madeira 
(nogal,  cedro  ou  piñeiro). 

S  A  técnica  de  tallado  e  laboriosa:  trala  talla,  recúbrese  a  escultura 
cunha  capa  de  xeso  e  despois  revístese  cunha  tea  fina,  pegada  á  madeira, 
por  último  aplícanse  as  cores  á  témpera.  Úsase  un  único  tronco,  aínda  que 
en  ocasións  as  partes  que  sobresaían  máis  eran  ensambladas. 

